जनहित याचिका दायर करने वाले गैर सरकारी संगठन सेंटर फार इंटेग्रिटी, गवर्नेंस एंड ट्रेनिंग इन विजिलेंस एडमिनिशट्रेशन के अनुसार केंद्रीय सतर्कता आयुक्त और सतर्कता आयुक्त के पद पर नियुक्ति के लिए सतर्कता के क्षेत्र में अनुभव की आवश्यक शर्त को विचार के दायरे से हटाया जा रहा है। अर्जी में कहा गया है कि 30 सितंबर, 2012 और 30 जुलाई, 2014 को सेवानिवृत्त हुए लोक सेवकों को विचार के दायरे से बाहर रखा गया है क्योंकि पात्रता के दायरे में स्पष्ट किया गया है कि सिर्फ उन्हीं व्यक्तियों के नाम पर विचार होगा जिन्हें केंद्रीय सतर्कता आयुक्त या सतर्कता आयुक्त के रूप में कम से कम तीन साल का कार्यकाल मिलेगा। इसमें कहा गया है कि केंद्रीय सतर्कता आयुक्त या सतर्कता आयुक्त 65 साल का होने या फिर चार साल की अवधि, जो भी पहले हो, तक पद पर रहेंगे।